  Виталий Пронин «Билингва» центр но «Удмурт нылкышно кенеш» Интернетын ялӥзы «Ӵужанай (песянай) доры сюрес» конкурс. Та темая кылбур, верос, выжыкыл малпаны ӧтё 14 аресозь нылпиосты. Ужъёсты ыстоно «Удмурт нылкышно кенешлэн» в «ВКонтакте» вотэс бамаз 28-тӥ июлёзь. 3 кужмоосыз гожъяськисьёс пусъемын луозы синпель кузьымъёсын, вань мукетъёсызлы сётӥськоз сертификат. Ужъёс поттэмын луозы огазеяськонлэн «ВКонтакте» вотэсбамаз, устоосыз печатласькозы «Ӟечбур!» газетын. Вормисьёслы нимаз кузьымъёс дася на «Удмурт нылкышно кенеш». Та конкурс удмурт кылэз калык пӧлын вӧлмытон, анай кыллэсь данзэ будэтон понна чакламын. Ангелина Снигирёва  